इससे पहले ऐश्वर्या करण जौहर की फिल्म "ऐ दिल है मुश्किल" में नजर आई थीं. उस फिल्म में भी ऐश्वर्या का किरदार बहुत ज्यादा लंबा नहीं था. जानकारी के मुताबिक फन्ने खां फिल्म के लिए जब राकेश ओमप्रकाश मेहरा और अतुल मांजरेकर ने ऐश्वर्या को स्क्रिप्ट समझाई तो ऐश्वर्या को यह पसंद आई. क्योंकि इसमें फैट शेमिंग जैसा मुद्दा उठाया गया था जो लीक से हटकर है. यही वजह है कि ऐश्वर्या ने फन्ने खां में छोटा रोल होने के बावजूद इसके लिए हां कह दिया.